Številka:

Datum:

**DOKUMENTACIJA**

**JAVNEGA NATEČAJA ZA OBLIKOVANJE PREDLOGA GRAFIČNEGA ZNAKA (LOGOTIPA)**

**LOVE ISTRIA**

**VSEBINA:**

1. Besedilo javnega natečaja;
2. Brif za oblikovalce;
3. Vsebina priročnika celostne grafične podobe;
4. Priloge.
5. **BESEDILO JAVNEGA NATEČAJA**

**JAVNI NATEČAJ ZA OBLIKOVANJE PREDLOGA GRAFIČNEGA ZNAKA (logotipa) LOVE ISTRIA**

Občina Ankaran (v nadaljevanju: naročnik), Jadranska cesta 66, 6280 Ankaran, v sodelovanju s Turistično organizacijo Mestne občine Koper, Turističnim združenjem Portorož in Turističnim združenjem Izola razpisuje javni natečaj za oblikovanje predloga grafičnega znaka (logotipa), ki bo osnova za oblikovanje celostne grafične podobe (v nadaljevanju: CGP) turistične destinacije in blagovne znamke Love Istria (v nadaljevanju: destinacija). Slednja bo predstavljala turizem v slovenski Istri in bo veljala za uradni znak (logotip) blagovne znamke Love Istria.

1. **PREDMET NATEČAJA**

Vsebina natečaja je izbor predloga grafičnega znaka (logotipa), ki bodo osnova za oblikovanje CGP destinacije.

1. **POGOJI SODELOVANJA NA NATEČAJU**

Na natečaju lahko sodelujejo pravne osebe, samostojni podjetniki (s.p.) in samozaposleni v kulturi, ki so registrirani za opravljanje dejavnosti, ki je predmet javnega natečaja, ter imajo vsaj dve dokazili (referenci) o izkušnjah pri sodelovanju na vsebinsko sorodnih projektih. S prijavo na natečaj prijavitelji sprejemajo pogoje sodelovanja na natečaju. Na natečaju ne smejo sodelovati člani ocenjevalne komisije, njihovi ožji družinski člani, zaposleni na Občini Ankaran, Mestni občini Koper, Turističnem združenju Portorož, Turističnem združenju Izola in njihovi ožji družinski člani.

Vsak prijavitelj lahko na natečaju sodeluje z več predlogi logotipa, vendar z ne več kot tremi (3).

Popoln predlog grafičnega znaka mora vsebovati naslednje elemente:

1. grafični znak (brez napisa),
2. naziv blagovne znamke,
3. aplikacijo predloga grafičnega znaka (logotipa) na različne promocijske materiale (seznam je v brifu za oblikovalce).

Prijavitelj za vsak prijavljen predlog grafičnega znaka (logotipa) pri predlogih aplikacije na promocijske materiale prikaže uporabo različnih kombinacij naštetih elementov (samo znak – znak in naziv destinacije).

Pri izdelavi in oblikovanju predloga grafičnega znaka (logotipa) je potrebno upoštevati:

* geografske, naravne, kulturne in zgodovinske značilnosti destinacije slovenska Istra,
* celovitost in povezljivost z drugimi logotipi destinacij (npr. logotipom Izole, Portorož-Pirana, Ankarana in Kopra, logotipom I feel Slovenia, itd.),
* možnost uporabe na različnih komunikacijskih, promocijskih in označevalnih sredstvih
1. **MERILA NATEČAJA**

Strokovna ocenjevalna komisija bo prispele predloge vrednotila po naslednjih merilih:

* lahka prepoznavnost in nezamenljivost predloga grafičnega znaka (logotipa),
* jasnost, razumljivost in uporabnost (možnost aplikacij na različne materiale in vsebine),
* izvirnost in razlikovalnost od primerljivih logotipov drugih turističnih destinacij,
* skladnost idejnega predloga z vsebinskimi izhodišči,
* celovitost in povezljivost z drugimi znamkami,
* ponujena cena za izdelavo CGP-ja (na podlagi III. sklopa natečaja).
1. **STROKOVNA OCENJEVALNA KOMISIJA**

Strokovna ocenjevalna komisija je sestavljena iz 9 (devetih) članov, in sicer:

* 2 predstavnika destinacije Koper;
* 2 predstavnika destinacije Ankaran;
* 2 predstavnika destinacije Portorož-Piran;
* 2 predstavnika destinacije Izola;
* 1 predstavnik Slovenske turistične organizacije (STO).

Strokovna ocenjevalna komisija bo pri ocenjevanju upoštevala vse pravočasno prispele predloge grafičnega znaka (logotipa), ki ustrezajo predmetu in pogojem natečaja. Administrativne in ostale postopke, vezane na sprejem prijav vodi koordinator javnega natečaja.

1. **NAGRADA IN AVTORSKE PRAVICE**

Strokovna ocenjevalna komisija bo na podlagi meril natečaja izmed vseh prejetih predlogov grafičnega znaka (logotipa) izbrala **3** **(tri)** najboljše.

Občina Ankaran bo tri najbolje ocenjene predloge grafičnega znaka (logotipa) nagradila z denarno nagrado v obliki naročila storitve, v višini **600,00 EUR** za najboljši logotip po oceni strokovne ocenjevalne komisije in **400,00 EUR** za ostala dva predloga. V znesek je vključen DDV.

Prijavitelj soglaša, da bo v primeru izbora (da bo njegov predlog logotipa najbolje ocenjen) izdelal priročnik CGP za prijavljeni logotip v roku 14 (štirinajst) dni od obvestila o izboru. Natančno vsebino priročnika bo naročnik uskladil z izbranim prijaviteljem, osnutek vsebine priročnika je v prilogi. Izdelavo CGP bo naročnik izbranemu prijavitelju dodatno poravnal v skladu s ponudbo, ki jo prijavitelj priloži prijavi na natečaj, vendar največ v znesku 4.000,00 EUR (z ddv).

Naročnik lahko po pregledu in vrednotenju prispelih predlogov grafičnega znaka (logotipa) prijavitelje pozove k dopolnitvi posameznih predlogov grafičnega znaka (logotipa) oz. lahko prijavitelje povabi, da svoj predlog predstavijo komisiji.

Naročnik si pridržuje pravico, da ne podeli vseh nagrad, če prispeli predlogi ne bodo izpolnjevali pričakovanj in meril natečaja. Nagrada in izbira najboljšega predloga grafičnega znaka (logotipa) se lahko izključujeta. S podelitvijo nagrade in plačilom storitve naročnik odkupi materialne avtorske pravice najbolje ocenjenega logotipa.

Avtorju ostanejo moralne avtorske pravice.

Sodelujoči na natečaju dovoljujejo naročniku neodplačno, časovno in krajevno neomejeno javno objavo prijavljenih logotipov za namene promocije aktivnosti, ki je predmet tega natečaja. Sodelujoči z oddano prijavo soglašajo, da v primeru izbora za najbolje ocenjen logotip prenesejo na naročnika vsebinsko, prostorsko in časovno neomejene materialne avtorske pravice prijavljenega logotipa (v skladu z Zakonom o avtorskih in sorodnih pravicah). Naročnik lahko avtorsko delo in posamezne elemente avtorskega dela uporablja izključno in neomejeno za vse svoje poslovne in druge potrebe.

Naročnik lahko avtorsko delo ali njegov del spremeni (predela ali priredi), brez kakršnekoli obveznosti do avtorja in lahko tako spremenjeno delo neomejeno uporablja. Kot predelava ali sprememba avtorskega dela (posameznih elementov ali celote) se štejejo spremembe v obliki dodajanja novih ali spremenjenih oznak, dodajanja znamk in znakov, uporabo posameznih elementov v drugih komunikacijskih produktih in orodjih in vse druge možne kombinacije (sprememba barv, tipografije itd.). Moralne avtorske pravice na avtorskem delu so in ostanejo izključno avtorjeve.

Naročnik lahko pridobljene pravice prosto in samostojno prenaša na tretje osebe in neomejeno dovoli uporabo logotipa tretjim osebam.

1. **ROK IN NAČIN ODDAJE PRIJAV**

Zadnji rok za oddajo prijav (predlogov) je **10. december 2019** (do 12. ure).

Zainteresirani za sodelovanje lahko svoje predloge grafičnega znaka (logotipa) z obrazložitvijo posredujejo po elektronski pošti na elektronski naslov info@visitankaran.si z zadevo »LOGOTIP DESTINACIJE LOVE ISTRIA«.

Elektronskemu sporočilu je potrebno dodati naslednje priloge (kot priponke):

* predloge grafičnega znaka (logotipa) z vsemi zahtevanimi aplikacijami iz 2. točke natečaja in brifa za oblikovalce,
* obrazložitev (opis) predloga grafičnega znaka (logotipa),
* izpolnjeno prijavnico,
* podpisano izjavo o avtorstvu,
* ponudbo za izdelavo CGP.

V primeru, da prijavitelj na natečaj prijavlja več logotipov, mora podati obrazložitev za vsak logotip posebej.

Vsak predlog grafičnega znaka (logotipa) mora biti poimenovan na naslednji način:

naziv prijavitelja\_zaporedna številka predloga (primer: ABC\_01.pdf).

Predlog grafičnega znaka (logotipa) mora vsebovati prijavljen predlog logotipa v elektronski obliki kot .pdf datoteka, ki mora zajemati za vsak posredovani predlog grafičnega znaka (logotipa) najmanj naslednje vsebine:

* vektorski logotip;
* barvno in črno-belo različico logotipa;
* izbor tipografije;
* izbor barvne sheme (CMYK protokol);
* zahtevane aplikacije iz 2. točke natečaja in brifa za oblikovalce.

Vsak prijavljeni predlog mora biti celosten in mora vsebovati vse zgoraj zahtevane elemente ter vse zahtevane priloge.

Prijave bodo veljavne, v kolikor bodo pravilno označene, opremljene in pravočasno oddane.

1. **OBJAVA REZULTATOV IN OBVEŠČANJE O IZIDU JAVNEGA NATEČAJA**

Prijave bodo do odločitve strokovne ocenjevalne komisije shranjene pri koordinatorju javnega natečaja. Po odločitvi strokovne komisije bo Občina Ankaran obvestila o izbiri vse prijavitelje po elektronski pošti, in sicer najkasneje v roku 5 dni od odločitve o izboru.

Ocenjevanje prispelih predlogov grafičnega znaka (logotipa) bo izvedeno predvidoma decembra 2019 in ne bo javno.

Naročnik si pridržuje pravico, da ne izplača nagrad, če naknadno ugotovi, da prijavitelj ne izpolnjuje vseh pogojev natečaja oziroma je pri prijavi posredoval neresnične podatke.

1. **VARSTVO OSEBNIH PODATKOV**

S sodelovanjem na natečaju prijavitelj soglaša, da naročnik hrani in obdeluje vse njegove podatke za namene izvedbe natečaja in v obsegu, ki je nujen glede na namen izvedbe.

1. **PODATKI O DOKUMENTACIJI IN DODATNE INFORMACIJE**

Dokumentacija natečaja je od dneva objave do izteka roka za oddajo prijav dosegljiva na spletnih straneh MOK, [www.koper.si](http://www.koper.si), spletni strani Občine Ankaran, [www.obcina-ankaran.si](http://www.obcina-ankaran.si), TZ Portorož, [www.portoroz.si](http://www.portoroz.si), in TZ Izola, [www.visitizola.com](http://www.visitizola.com).

Dodatna pojasnila in informacije dobite na elektronskem naslovu info@visitankaran.si ali na telefonski številki 05/665-30-32.

1. **BRIF ZA OBLIKOVALCE**

**Naloga:** Grafično oblikovanje logotipa turistične destinacije Love Istria.

**Grafična upodobitev:** Grafična rešitev logotipa, ki bo osnova za oblikovanje celostne grafične podobe turistične destinacije Love Istria.

**Naziv destinacije:** Love Istria

**Želena zaznavnost (vtis):**

višja kakovost

butičnost

avtentičnost

raznovrstnost

**Vrste doživetij:**

avtentično

sproščujoče

gurmansko

aktivno

družinsko

poslovno

**Želeni gostje:**

Vsi, ki hrepenijo po preživljanju prostega časa vse leto na Mediteranu skozi raznolika doživetja.

**Vrednote destinacije:**

pristnost

šarm

aktivnost (biti aktiven)

**Ikone destinacije (simboli):**

sonce, morje in beneška arhitektura

oljke in trte

klif, solni kristal

**Osebnost destinacije:**

Aktivna in družabna ženska, ki uživa v lepotah narave, kulinariki in zgodbah iz preteklosti.

**Obljuba destinacije:**

(SLO) Love Istria. Začuti jo po naše.

(ENG) Love Istria. Like we do.

**Barve:**

naj izhajajo iz simbolov (morje + zaledje)

**Umestitev:**

digitalni in tiskani mediji, dokumenti, promocijski izdelki, označevalno-informacijskih tablah, vozni park, spominki …

**Aplikacije za razpis:**

spletna stran

tiskana brošura

info tabla

FB in Instagram

promocijska majica;

vizitka;

označitev produktov (npr. gastronomija, šport, kultura itd.).

1. **VSEBINA PRIROČNIKA CELOSTNE GRAFIČNE PODOBE**

Izbrani prijavitelj pripravi priročnik celostne grafične podobe v roku 14 dni od obvestila o izboru. Priročnik mora vsebovati najmanj aplikacije navedene v spodnjem popisu. Natančno vsebino priročnika bo naročnik uskladil z izbranim prijaviteljem.

VIZUALNE KONSTANTE

1. **Znak / simbol / logotip**
	1. Zgradba
		1. znak
		2. znak + naziv destinacije
		3. znak + naziv destinacije + slogan
		4. uporaba različnih kombinacij
	2. Pozitiv, negativ ter njuna uporaba
2. **Razmerja med elementi**
	1. Razmerja med posameznimi elementi (znak, naziv destinacije, slogan)
	2. Primeri pravilne in napačne uporabe
3. **Črkovni sistem (tipografija)**
	1. primarna in sekundarna tipografija
4. **Barvni sistem**
	1. Barve znaka, naziva destinacije, slogana
	2. Primeri barv

TISKOVINE

1. **Poslovne tiskovine**
	1. Dopis
	2. Vizitka
	3. Pisemska ovojnica (različne dimenzije)
	4. Podpis v elektronski pošti
	5. PPT predstavitev
2. **Promocijska darila**
	1. Mapa
	2. Vrečka
	3. Namizna zastavica
	4. Majica
	5. Srajca
	6. Kapa
	7. Dežnik
	8. Beležka
	9. Pisalo
	10. Magnet
	11. Šalica
	12. Steklenička za vodo
	13. USB ključek
	14. Razglednica
3. **Komunikacijska gradiva in promocija**
	1. Označevalna tabla (npr. za vstop v TIC in druge znamenitosti)
	2. Plakat (različne dimenzije, npr. jumbo, supreme, B1)
	3. Destinacijski katalog
	4. Zemljevid
	5. Letak
	6. Telop
	7. Oglas v tiskanih medijih (različne dimenzije)
	8. Naslovnice profilov destinacije na družbenih omrežjih (Visit Koper): Facebook, Instagram, YouTube, Twitter itd.
	9. Naslovnica elektronskih novic
	10. Spletna stran
	11. Označitev video spotov
	12. Označitev fotografij (watermark)
	13. Označitev produktov (npr. gastronomija, šport, prireditve, kultura itd.)

SOPOJAVNOST Z DRUGIMI ZNAMKAMI

1. **Različni primeri pojavnosti**
	1. Samostojna pojavnost
	2. Pojavnost skupaj z logotipom I feel Slovenia
	3. Pojavnost skupaj z logotipi bližnjih destinacij (Ankaran, Izola, Koper, Piran-Portorož)